Preterea universi predicti nobis humiliter intimarunt quod etiam pluribus, juribus, libertatibus et usibus fuerant et sunt per predecessores nostros et per nos spoliati et in pluribus erant et fuerant contra foros, usus, consuetudines, libertates et privileia agravati et in suo iure diminuti; quare petierunt cum humilitate instante quod ad illas de quibus fuerant spoliati eos restituere dignaremur et quod daremus seu concederemus eis omnia et universa res et jura que consueverunt habere.